(iv)विचार-शैली-एह्दे च बौद्धकता दी प्रधानता कारण, बड़ी गूढ़ी चर्चा कीती गेदी हुन्दी ऐ। लेखक हल्के-फुल्के संदर्भें ते परसंगें कन्ने विशे गी मता गुंजलदार बनने कोला बचाई रखदा ऐ। विचार चर्चा चा निकलने आले निश्कर्श दी ताईद लेखक दलीलें राहें करदा चलदा ऐ। ‘जीवन दे त्रै उद्देश’ (रामनाथ शास्त्री) थमां एह् पंगतियां दिक्खो :-- ‘अर्थ गी जेकर अस समाजी अनुशासनै च नेईं रखगे तां समाजी जीवनै दी व्यवस्था गी एह् तैह्स-नैह्स करी देग। तां समाजवादी जीवन व्यवस्था नै पैह्ला कम्म इयै कीता, अर्थ, ते अर्थ पैदा करने आले सबनें साधनें परा माह्नू दे इन्फरादी अधिकारें गी मुंढा गै समाप्त करी दित्ता। अर्थ राश्ट्रि-सम्पत्ति दे रूपै च समाजै दे सारे जीवें दे जीवनै गी सुखी बनाने दे कम्में च बरतेआ जा।’